|  |  |
| --- | --- |
| **Tantárgy neve: Vizuális kommunikáció**  **Tantárgy kódja: LBG\_KO193K3** | **Kreditszáma:** 3 |
| **A tanóra típusa:** előadás  **féléves óraszáma:** 8 | |
| **A számonkérés módja:** kollokvium | |
| **A tantárgy tantervi helye:** 3. félév | |
| **Előtanulmányi feltételek:** – | |
| **Tantárgyleírás**:  A tantárgy a fotó és a mozgókép technikai, kompozíciós és esztétikai kifejezőeszközeit és azok konkrét megvalósulási formáit veszi sorra szisztematikus tárgyalás keretében, illetve konkrét képek és filmszekvenciák részletes elemzésén keresztül. Alapvetően a fotografikus kép mint analóg/digitális információhordozó, illetve esztétikai tárgy jelentéshordozó képességét vizsgálja, s az erre vonatkozó fotóelméleti, kommunikációelméleti, illetve vizuális retorikai alapvetéseket ismerteti. Feltárja a fotografikus kép jelentésrétegződését, a vizuális retorikai alakzatokat, a filmkép és a történet (fabula) viszonyát, a filmi elbeszélés felépítés-típusait, a cselekmény szerkezeti egységeit. Az elemzés kitér még az alábbi tényezőkre: a kamera előtti tér megszervezése, a kompozíciós fajták és a képkivágat (plánfajták), a színek és a világítás, illetve a vágás és a montázs szerepe, a hangok és a zene és a kamera (irány/mozgás) használata, színészek elhelyezése és vezetése, vagyis a tág értelemben vett színrevitel (*mise-en-scène*) vizsgálata. A tantárgy célja a figyelmes, tudatos, és reflektált vizuális befogadás kialakítása a hallgatóban. | |
| **Kötelező irodalom:**  Barthes, Roland 1983. *Mitológiák*. (ford. Ádám P.) Európa, Budapest.  Barthes, Roland 1985. *Világoskamra: Jegyzetek a fotográfiáról*. (ford. Ferch M.) Európa, Budapest.  Barthes, Roland 1997: *A harmadik értelem.* (ford. Kálmán L.) *Filmspirál* (III. évf.) 7, 5-15.  Bán András – Beke László (szerk.) 1997. *Fotóelméleti szöveggyűjtemény*. Enciklopédia Kiadó, Budapest.  Csákvári József, ifj. – Malinák Judit 1998. *Média-galaxis*. Műszaki Könyvkiadó Kft., Budapest.  Bordwell, David 1996. *Elbeszélés a játékfilmben* (ford. Pócsik A.) Magyar Filmintézet, Budapest.  Bordwell, David 2005. *Színrevitel és stílus* (ford. Csőke K. és Pólya T.) *Apertúra – Filmelméleti és filmtörténeti szakfolyóirat*, 2007. nyár. Elérhető: http://apertura.hu/2007/nyar/bordwell  Kovács András Bálint 2006. *Mozgóképelemzés*. NKA, Budapest. Elérhető: http://szabadbolcseszet.elte.hu/index.php?option=com\_tananyag&task=showElements&id\_tananyag=61  Kress, Günther 2006. *Reading Images: The Grammar of Visual Design*. Routledge, London.  Szabó Gábor 2002. *Filmes könyv*. Ab Ovo, Budapest.  **Ajánlott irodalom:**  Arnheim, Rudolf 1985. *A film mint művészet*. (ford. Boris J.) Gondolat, Budapest.  Arnheim, Rudolf 1988. *The Power of the Center: A Study of Composition in the Visual Arts*. Berkeley: University of California Press.  Bíró Yvette 2003. *A hetedik művészet. A film formanyelve. A film drámaisága*. Osiris Kiadó, Budapest.  Bíró Yvette 2005. *Időformák. A filmritmus játéka*. Osiris Kiadó, Budapest.  Füzi Izabella – Török Ervin (szerk.) 2006. *Vizuális és irodalmi narráció*. NKA, Budapest. Elérhető: http://szabadbolcseszet.elte.hu/index.php?option=com\_tananyag&task=showElements&id\_tananyag=37  Kracauer, Siegfrid 1964. *A film elmélete: A fizikai valóság feltárása*. (ford. Fenyő I.) Filmtudományi Intézet, Budapest.  Pólya Tamás 2007. Égi és földi szerelem: Végletesség, szimbolizáció és tragikum *Az íj*ban és a *Failan*ban. *Apertúra – Filmelméleti és filmtörténeti szakfolyóirat*, 2007. tél. Elérhető: http://apertura.hu/2007/tel/polya  Tarnay László – Pólya Tamás 2004. *Specificity Recognition and Social Cognition.* Peter Lang Verlag, Frankfurt am Main, New York, Oxford. | |
| **Tantárgy felelőse:** Dr. Pólya Tamás PhD, egyetemi docens | |
| **Tantárgy oktatásába bevont oktató(k):** Dr. Pólya Tamás PhD, egyetemi docens | |